WhatsApp lucrează la o nouă funcție: Același cont pe patru dispozitive, în același timp.
WhatsApp îți va permite să accesezi același cont de pe patru dispozitive diferite. Va exista un meniu "Linked Devices" unde poți adăuga dispozitivele pe care vrei să fii conectat simultan. Dezvoltatorii aplicației lucrează la implementarea noii funcții.
WhatsApp a anunțat un update pe care mulți dintre noi îl așteptau: utilizarea aplicației pe mai multe dispozitive, relatează The Next Web.Dacă utilizezi aplicația, știi deja că te poți conecta cu același număr de telefon pe un singur dispozitiv. Dacă, de exemplu, ai un al doilea telefon și vrei să te conectezi și acolo cu același cont, este imposibil.Sursa Foto: WABetaInfoEchipa tehnică de la WhatsApp lucrează deja la o schimbare în acest sens: au introdus o funcție ascunsă în varianta de test pentru Android. Aplicația va avea un meniu numit "Linked Devices" unde poți adăuga dispozitivele pe care vrei să fii logat.Nu se știe când va fi disponibilă această funcție, având în vedere că dezvoltatorii încă lucrează la implementarea ei.